CELEX: 62013CN0537
Language: el
Date: 2013-10-14 00:00:00
Title: Υπόθεση C-537/13: Αίτηση προδικαστικής αποφάσεως, την οποία υπέβαλε το Lietuvos Aukščiausiasis Teismas (Λιθουανία) στις 14 Οκτωβρίου 2013 — Birutė Šiba κατά Arūnas Devėnas

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/17
            
         Αίτηση προδικαστικής αποφάσεως, την οποία υπέβαλε το Lietuvos Aukščiausiasis Teismas (Λιθουανία) στις 14 Οκτωβρίου 2013 — Birutė Šiba κατά Arūnas Devėnas
   (Υπόθεση C-537/13)
   2014/C 9/27
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos Aukščiausiasis Teismas
   
      Διάδικοι στην υπόθεση της κύριας δίκης
   
   
      Αναιρεσείουσα: Birutė Šiba
   
      Έτερος διάδικος: Arūnas Devėnas
   
      Προδικαστικά ερωτήματα
   
   
               1)
            
            
               Θεωρείται καταναλωτής, υπό την έννοια της νομοθεσίας της ΕΕ περί προστασίας του καταναλωτή, το φυσικό πρόσωπο που είναι αποδέκτης νομικών υπηρεσιών βάσει συμβάσεων παροχής νομικών υπηρεσιών που συνάπτει με δικηγόρο (advokatas) έναντι αμοιβής, όταν οι υπηρεσίες αυτές αφορούν υποθέσεις που μάλλον συνδέονται με τα προσωπικά συμφέροντα του εν λόγω φυσικού προσώπου (διαζύγιο, διανομή αποκτηθείσας κατά τη διάρκεια του γάμου περιουσίας κ.ο.κ.);
            
         
               2)
            
            
               Θεωρείται έμπορος, υπό την έννοια της νομοθεσίας της ΕΕ περί προστασίας του καταναλωτή, ο δικηγόρος (advocatas που ασκεί [ελεύθερο] επάγγελμα) ο οποίος συνάπτει με φυσικό πρόσωπο σύμβαση παροχής νομικών υπηρεσιών έναντι αμοιβής, βάσει της οποίας οφείλει να παράσχει νομικές υπηρεσίες, ώστε το φυσικό πρόσωπο να επιτύχει σκοπούς που δεν συνδέονται με την απασχόληση και το επάγγελμά του;
            
         
               3)
            
            
               Υπάγονται στο πεδίο εφαρμογής της οδηγίας 93/13/ΕΟΚ του Συμβουλίου, της 5ης Απριλίου 1993 (1), σχετικά με τις καταχρηστικές ρήτρες των συμβάσεων που συνάπτονται με καταναλωτές, οι συμβάσεις παροχής νομικών υπηρεσιών έναντι αμοιβής τις οποίες συνάπτει δικηγόρος (advokatas) στο πλαίσιο των επαγγελματικών του δραστηριοτήτων ως εκπροσώπου ελεύθερου επαγγέλματος;
            
         
               4)
            
            
               Σε περίπτωση καταφατικής απαντήσεως στο τρίτο ερώτημα, πρέπει να εφαρμοσθούν γενικά κριτήρια προκειμένου να χαρακτηρισθούν τέτοιες συμβάσεις ως συμβάσεις που συνάπτονται με καταναλωτή ή πρέπει αυτές να χαρακτηρισθούν ως συμβάσεις τέτοιου είδους κατ’ εφαρμογή ειδικών κριτηρίων; Σε περίπτωση που είναι απαραίτητο να εφαρμοσθούν ειδικά κριτήρια για το χαρακτηρισμό των ανωτέρω συμβάσεων ως συμβάσεων που συνάπτονται με καταναλωτή, ποια είναι τα κριτήρια αυτά;
            
         
      (1)  EE L 95, σ. 29.